**POZIV ZA PREDLOGE ZA ČLANE VOLILNIH ODBOROV ZA LOKALNE VOLITVE**

**18. novembra 2018 bodo redne lokalne volitve**, na katerih bodo v vseh občinah izvolili člane občinskih svetov, župane in člane svetov ožjih delov občin. Redne lokalne volitve se opravijo v skladu z določbami Zakona o lokalnih volitvah (Uradni list RS, št. 94/07 – uradno prečiščeno besedilo, 45/08, 83/12 in 68/17). Navedeni zakon v 37. členu določa, da lahko **politične stranke, druge organizacije občanov v občini ter občani, najpozneje v desetih dneh po razpisu volitev (do 13.9.2018) dajo svoje predloge za imenovanje predsednika in člane volilnih odborov ter njihove namestnike občinski volilni komisiji.**

Predsednik, član volilnega odbora in njun namestnik, v skladu z določili zakona, ne more biti zakonec, oče, mati, otrok, sestra ali brat, posvojitelj ali posvojenec kandidata v volilni enoti, v kateri je ta volilni odbor imenovan, niti ne more živeti s kandidatom v zunajzakonski skupnosti ali registrirani istospolni partnerski skupnosti.

Predlagatelj mora ob vložitvi predlogov za vsakega od kandidatov za predsednika in člana volilnega odbora oziroma njune namestnike priložiti njegovo pisno izjavo, da soglaša z imenovanjem v volilni odbor, in njegovo pisno izjavo, da bo najpozneje v treh dneh po javni objavi kandidatur oziroma list kandidatov obvestil pristojno volilno komisijo o sorodstvenem ali drugem razmerju s kandidatom.

Zakon o lokalnih volitvah v 114.a členu določa, da se z **globo 600 evrov kaznuje** za prekršek posameznik, ki v določenem roku ne obvesti pristojne volilne komisije o sorodstvenem ali drugem razmerju s kandidatom oziroma posameznik, ki poda lažno pisno izjavo o tem, da s kandidatom ni v sorodstvenem ali drugem razmerju.

Za izvedbo lokalnih volitev bodo v občini določena sledeče volišča:

volišče 001: PETER ŽIBERT, SV. VRH 3

volišče 002: KUČIČ DANIJEL, GOR. LAKNICE 15 A

volišče 003: KULTURNI DOM MOKRONOG

Volišče 004: GASILNI DOM MOKRONOG

volišče 005: GASILNI DOM BELI GRIČ

volišče 006: VEČNAMENSKI DOM TREBELNO

Volišče 007: ŽAGAR ŠTEFAN, ČEŠNJICE 35

volišče 008: GASILNI DOM ŠTATENBERK

volišče 009: GASILNI DOM VELIKA STRMICA

volišče 901: Avla Upravno-kulturnega središča Mokronog za predčasno glasovanje (*predvidoma v sredo 14.11.2018 od 7:00 do 19:00).*

**Rok za oddajo predlogov je četrtek, 13. septembra 2018**. Predloge posredujte na naslov: Občina Mokronog-Trebelno, Občinska volilna komisija, Pod Gradom 2, 8230 Mokronog. Obvezno jim priložite zahtevane izjave. Za kakršnakoli vprašanja smo vam na voljo na tel št. 07 34 98 262 ali 041 669 210 (Mojca Pekolj).  Obrazec za predlog s soglasjem je priložen.